GRADITELJSKO-GEODETSKA ŠKOLA OSIJEK

Osijek, Drinska 16a

KLASA: 602-03/21-08/11

URBROJ: 2158-44-21-3

Osijek, 11. listopada 2021. godine

**Z A P I S N I K**

3. sjednice Školskog odbora Graditeljsko-geodetske škole Osijek održane 11. listopada 2021. godine korištenjem elektroničkih sredstava koja, su sukladno članku 7. stavku 3. Poslovnika o radu Školskog odbora, omogućila odlučivanje u realnom vremenu.

Poziv na sjednicu i zapisnik 3. sjednice upućen je svim članovima Školskog odbora dana 11. listopada 2021. godine, s rokom izjašnjavanja do 12:00 sati.

### Nazočni članovi Školskog odbora

Iz reda nastavnika i stručnih suradnika: Gabrijela Anić

 Marko Molnar, nastavnik

Predstavnik radnika: Krunoslav Kurilj

Predstavnici osnivača: Mirko Ivković

Tihomir Štefić, predstavnik osnivača

Predstavnik roditelja: Tatjana Elez

Opravdano odsutni: Antonio Mihalj, predstavnik osnivača

**Ostali prisutni na sjednici:** Darko Pšihistal, ravnatelj

Ines Šitum Kulić, tajnica

Sjednicu vodi predsjednik Školskog odbora Krunoslav Kurilj. Zapisnik vodi tajnica škole Ines Šitum Kulić. Predsjednik pozdravlja nazočne i predlaže dnevni red kao u pozivu. Prijedloga za izmijene ili dopune dnevnog red nije bilo te je jednoglasno utvrđen

***D n e v n i r e d***

1. Usvajanje zapisnika 2. sjednice Školskog odbora
2. Prijedlog financijskog plana za razdoblje 2022.- 2024.

**T. 1.**

Zapisnik 2 sjednice Školskog odbora, održane 6. listopada 2021. godine jednoglasno je usvojen.

**T.2.**

Materijale vezane uz prijedlog financijskog plana za razdoblje 2022.- 2024 pripremio je voditelj računovodstva Krešimir Dodig, dipl. oec., sa sljedećim obrazloženjem financijskog plana i razvojnog programa za razdoblje 2020.- 2022. godine.

**1. UVOD – sažetak djelokruga rada škole**

Škola je javna ustanova koja obavlja djelatnost odgoja i srednjeg strukovnog obrazovanja u skladu s aktom o osnivanju Škole i rješenjima ministarstva nadležnog za poslove obrazovanja o odobrenju izvođenja programa.

 Djelatnost srednjeg odgoja i obrazovanja Škola ostvaruje na temelju nacionalnog kurikuluma, strukovnog kurikuluma, nastavnog plana i programa i školskog kurikuluma.

Škola izvodi nastavu u pet radnih dana tjedno u dvije smjene, u razrednim odjelima i obrazovnim skupinama.

**2. OBRAZLOŽENJE PROGRAMA (aktivnosti i projekata)**

**Opis programa**

 Financijskim planom škole sredstva su planirana za provođenje redovnog programa odgojno-obrazovnog rada ,

Ovaj program provodit će se kroz sljedeće aktivnosti i projekte:

* AKTIVNOST - Srednjoškolsko obrazovanje- redovna djelatnost
* AKTIVNOST – Županijska stručna vijeća
* AKTIVNOST – Ljetna škola
* AKTIVNOST – Državna natjecanja
* AKTIVNOST- Sportska natjecanja
* AKTIVNOST – Pružanje usluga, najam prostora, povremeno zapošljavanje redovitih učenika
* AKTIVNOST – Zimska škola
* AKTIVNOST – Izdavanje školskog lista
* AKTIVNOST – Projekti ERASMUS +

**Zakonske i druge pravne osnove**

Djelatnost srednjeg školstva ostvaruje se u skladu s odredbama Zakona o odgoju i obrazovanju u osnovnoj i srednjoj školi (Narodne novine, broj 87/08, 86/09,92/10, 105/11 , 90/11,16/12,86/12,94/13,152/14, 07/17 i 68/18) , Zakona o ustanovama (Narodne novine, broj 76/93, 29/97, 47/99, 35/08) i Zakona o strukovnom obrazovanju (Narodne novine , broj 30/09., 24/10,22/13 i 25/18).

Financijski plan i razvojni program donosi se u skladu s Uputama za izradu proračuna Osječko-baranjske županije za razdoblje 2022.-2024. od 05. listopada 2021. godine KLASA: 602-01/21-01/37 URBROJ: 2158/1-17-02/01-21-1 a na temelju Godišnjeg plana i programa rada i Školskog kurikuluma koje za svaku školsku godinu donosi Školski odbor u zakonom propisanom roku, najkasnije do 5. listopada svake godine.

**Usklađeni ciljevi, strategije i programi s dokumentima dugoročnog razvoja**

Graditeljsko geodetska škola Osijek donosi Godišnji plan i program rada i Školski kurikulum za svaku školsku godinu prema okvirnom planu i programu Ministarstva znanosti, obrazovanja i športa. Strateške planove donosi Ministarstvo znanosti, obrazovanja i športa i Osječko-baranjska županija, osnivač škole.

**Ciljevi provedbe programa u trogodišnjem razdoblju i pokazatelji uspješnosti kojima će se mjeriti ostvarenje tih ciljeva**

U narednom razdoblju prioritet je pružanje usluga srednjoškolskog obrazovanja i odgoja učenika u obrazovnom sektoru graditeljstva i geodezije. Nastojat ćemo i u naredne tri godine podići kvalitetu nastave na što višu razinu, stalnim i kvalitetnim usavršavanjem nastavnika te podizanjem materijalnih i drugih uvjeta, prema našim mogućnostima, na viši standard.

Učenike će se poticati na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge školske projekte, priredbe i manifestacije.

Poticat će se kvalitetna komunikacija na relacijama nastavnik-učenik-roditelj, učenik-učenik, učenik- nastavnik, zaposlenici međusobno kroz zajedničke aktivnosti i druženja kolektivnim upoznavanjem kulturne i duhovne baštine naše domovine i šire.

Izvan nastavne aktivnosti bit će organizirane u okviru ŠSD GRADOS, te ostalih aktivnosti po izboru učenika u skladu s mogućnostima škole. Rad skupina u izvan nastavnim aktivnostima predstavit će se tijekom obilježavanja značajnih datuma za školu.

**Izvori sredstava za financiranje rada Graditeljsko geodetske škole Osijek**

* Opći prihodi i primici, skupina 671
* Vlastiti prihodi od pruženih usluga 661, prihodi od nefinancijske imovine 642 i prihodi po posebnim propisima 652
* Pomoći temeljem prijenosa EU sredstava 638
* Pomoći iz proračuna (evidencije na osnovnom računu 636, Tekuće pomoći iz državnog proračuna koji im nije nadležan i kapitalne pomoći proračunskim korisnicima iz proračuna koji im nije nadležan)
* Donacije 663
* Prihodi od prodaje građevinskih objekata 721

**Financiranje**

 U razdoblju koje je za nama, osnovne smjernice razvojne politike Osječko-baranjske županije bile su određene Županijskom razvojnom strategijom Osječko-baranjske županije do 2020. godine. S obzirom na specifične okolnosti koje su zadesile Republiku Hrvatsku početkom 2020. godine Skupština Osječko-baranjske županije donijela je Odluku o produljenju važenja Županijske razvojne strategije Osječko-baranjske županije do 2020. godine na razdoblje od jedne godine, odnosno najdulje do 31. prosinca 2021. godine.

 Sukladno Zakonu o sustavu strateškog planiranja i upravljanja razvojem RH na 30. sjednici Skupštine Osječko-baranjske županije, koja je održana dana 2. lipnja 2020. godine usvojena je Odluka o pokretanju postupka izrade Plana razvoja Osječko-baranjske županije do 2027. godine kojom je formalno počela izrada novog akta strateškog planiranja od regionalnog značaja.

 Plan razvoja temeljni je srednjoročni akt strateškog planiranja od značaja za Osječko-baranjsku županiju koji se odnosi za razdoblje do 2027. godine, a kojim se definiraju posebni ciljevi za provedbu strateških ciljeva iz dugoročnih akata strateškog planiranja, odnosno iz Nacionalne strategije te sektorskih i višesektorskih strategija.

 Sukladno navedenom zakonskom okviru u postupku izrade je i Provedbeni program Osječko-baranjske županije za razdoblje 2021.-2025. koji kao kratkoročni akt strateškog planiranja lokalne i regionalne razine ima za cilj osigurati upravnim tijelima jedinice lokalne i područne samouprave, ali i ostalim dionicima samoupravne jedinice, učinkovit i djelotvoran alat za provedbu posebnih ciljeva i prioriteta djelovanja te ostvarenje postavljene vizije razvoja.

Temeljen navedenog prijedloga, donesen je:

**PRIJEDLOG FINANCIJSKOG PLANA**

Osnivaču Osječko-baranjskoj županiji predlažemo donošenje Financijskog plana za razdoblje 2022.- 2024, za Graditeljsko- geodetsku školu Osijek, kao što je u pisanom materijalu u privitku ove Odluke.

Sjednica zaključena 11. listopada 2021. godine u 12:00 sati.

**Zapisnik izradila Predsjednik**

Ines Šitum Kulić, mag. iur. Krunoslav Kurilj, bacc. ing. techn. inf.